b'\n_START_ARTICLE_\nUltravioletiniai spinduliai\n_START_PARAGRAPH_\nUltravioletiniai spinduliai (sutr. UV)\xc2\xa0\xe2\x80\x93 tai elektromagnetini\xc5\xb3 bang\xc5\xb3 spektro dalis, prasidedanti nuo bangos ilgio 200 nm ir siekianti violetin\xc4\x97s matomos \xc5\xa1viesos bang\xc5\xb3 ilg\xc4\xaf (400 nm)._NEWLINE_Ultravioletiniams spinduliams b\xc5\xabdingas didelis biologinis ir cheminis aktyvumas. Ma\xc5\xbeas j\xc5\xb3 kiekis veikia teigiamai: skatina augim\xc4\x85, stiprina organizm\xc4\x85, naikina ligas sukelian\xc4\x8dias bakterijas, tod\xc4\x97l \xc5\xa1ie spinduliai taikomi kai kurioms ligoms gydyti. Ta\xc4\x8diau jie ardo akies tinklain\xc4\x99, didelis j\xc5\xb3 kiekis skatina odos v\xc4\x97\xc5\xbeio atsiradim\xc4\x85, gali sukelti saul\xc4\x97s sm\xc5\xabg\xc4\xaf.\n_START_SECTION_\nAtradimas\n_START_PARAGRAPH_\nUltravioletinis rei\xc5\xa1kia u\xc5\xbe violeto (lot. ultra\xc2\xa0\xe2\x80\x93 anapus, u\xc5\xbe), taigi ultravioletini\xc5\xb3 spinduli\xc5\xb3 da\xc5\xbenis yra didesnis nei  violetin\xc4\x97s spalvos._NEWLINE_UV spindulius 1801\xc2\xa0m. atrado vokie\xc4\x8di\xc5\xb3 fizikas Johanas Vilhelmas Riteris (1776\xe2\x80\x931810). Jis pasteb\xc4\x97jo, kad \xc5\xa1ie nematomi spinduliai patamsino sidabro chloride i\xc5\xa1mirkyt\xc4\x85 popieri\xc5\xb3 grei\xc4\x8diau negu pati violetin\xc4\x97 spalva. J.V.Riteris  \xc5\xa1iuos spindulius i\xc5\xa1 pat prad\xc5\xbei\xc5\xb3 pavadino \xe2\x80\x9eoksiduojan\xc4\x8diais spinduliais\xe2\x80\x9c -  taip pabr\xc4\x97\xc5\xbe\xc4\x97 j\xc5\xb3 chemin\xc4\xaf aktyvum\xc4\x85 ir  atskyr\xc4\x97 nuo \xe2\x80\x9e\xc5\xa1ilumos spinduli\xc5\xb3\xe2\x80\x9c (infraraudon\xc5\xb3j\xc5\xb3 spinduli\xc5\xb3), kuriuos kiek anks\xc4\x8diau, 1800\xc2\xa0m., atrado astronomas Viljamas Her\xc5\xa1elis.\n_START_SECTION_\nNat\xc5\xabral\xc5\xabs\n_START_PARAGRAPH_\nSaul\xc4\x97,  kaip ir kitos \xc5\xbevaig\xc5\xbed\xc4\x97s,  spinduliuoja ultravioletinius spindulius. \xc5\xbdem\xc4\x97s ozono sluoksnis blokuoja 97-99% \xc5\xa1i\xc5\xb3 spinduli\xc5\xb3. Tie, kurie pasiekia \xc5\xbeem\xc4\x97s pavir\xc5\xa1i\xc5\xb3,  daugiausia yra  UVA spinduliai, o UVB bei UVC spinduli\xc5\xb3 jau b\xc5\xabna daug ma\xc5\xbeiau.\n_START_SECTION_\n\xc5\xbdemo sl\xc4\x97gio duj\xc5\xb3 i\xc5\xa1lyd\xc5\xbeio lempos\n_START_PARAGRAPH_\nLemp\xc5\xb3 konstrukcija tokia pat kaip ir liuminiscencini\xc5\xb3 lemp\xc5\xb3, tik be liuminiforo, o stiklas praleid\xc5\xbeia ultavioletinius spindulius. Ultavioletinius spindulius skleid\xc5\xbeia gyvsidabrio garai._NEWLINE_Tokios skaidrios lempos naudojamos dezinfekcijai, nes jos spinduliuoja daug UVC spinduli\xc5\xb3._NEWLINE_M\xc4\x97lyno stiklo lempos  papildytos  liuminiforu arba  specialiu Vudo stiklu, kuris, konvertuodamas bei blokuodamas UVC,  generuoja UVB ar UVA spindulius. Tokios lempos da\xc5\xbenai naudojamos fotoliuminescencijos efektams sukelti.\n_START_SECTION_\nDidelio intensyvumo duj\xc5\xb3 i\xc5\xa1lyd\xc5\xbeio lempos\n_START_PARAGRAPH_\nTai lempos, kuriose i\xc5\xa1lydis ir plazma vyksta dideliame sl\xc4\x97gyje. \xc5\xa0ios lempos sukuria didesn\xc4\xaf \xc5\xa1viesos sraut\xc4\x85 ir \xc5\xa1viesos \xc5\xa1altinis b\xc5\xabna labiau sukoncentruotas viename ta\xc5\xa1ke. \xc5\xa0iose lempose ultravioletin\xc4\x99 \xc5\xa1vies\xc4\x85 da\xc5\xbeniausiai generuoja gyvsidabrio garai. \xc5\xa0i\xc5\xb3 lemp\xc5\xb3 ultravioletin\xc4\x97 \xc5\xa1viesa da\xc5\xbeniausiai naudojama fotolitografijoje, gaminant ofseto kli\xc5\xa1es.\n_START_SECTION_\nDuj\xc5\xb3 i\xc5\xa1lyd\xc5\xbeio lempos\n_START_PARAGRAPH_\nDuj\xc5\xb3 i\xc5\xa1lyd\xc5\xbeio yra ir labiau specializuotos vandenilio ir deuterio lempos. \xc5\xa0ios lempos generuoja labai siauro diapazono ultravioletin\xc4\x99 \xc5\xa1vies\xc4\x85 ir naudojamos moksliniuose prietaisuose.\n_START_SECTION_\nUltravioletiniai \xc5\xa1viesos diodai\n_START_PARAGRAPH_\nTai \xc5\xa1viesos diodai \xc5\xa1vie\xc4\x8diantys ultravioletiniam diapazone. \xc5\xa0viesos diod\xc5\xb3 galia n\xc4\x97ra didel\xc4\x97, o efektyvumas siekia apytiksliai 5-8%. Tokie diodai da\xc5\xbenai naudojami automatikoje kai reikia atpa\xc5\xbeinti liuminiscencines \xc5\xbeymes (bankomatai), vizualiai steb\xc4\x97ti liuminiscencija (banknot\xc5\xb3 tikrinimas, ultravioletini\xc5\xb3 \xc5\xbeym\xc5\xb3 nuskaitymas).\n_START_SECTION_\nUltravioletiniai lazeriai\n_START_PARAGRAPH_\n\xc5\xa0ie lazeriai naudojami medicinoje, pramon\xc4\x97je (lazerinis graviravimas, 3D spausdinimas).'